LISA

„DEALURILE SĂTMARULUI“

PGI-RO-A0107-AM01

Taotluse esitamise kuupäev: 10.6.2015

TOOTESPETSIFIKAADI MUUDATUSE TAOTLUS

1. Muudatuse suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

2.1. Määratletud geograafilise piirkonna uuesti piiritlemine

Satu Mare traditsiooniliste viinamarjaistanduste veinitootjate liit on esitanud taotluse kaitstud geograafilise tähise „Dealurile Sătmarului“ tootespetsifikaadi muutmiseks, et laiendada määratletud tootmispiirkonda Satu Mare piirkonnale iseloomulike tunnustega ringkondade lisamiseks.

Eespool öeldut kinnitab teave Dealurile Sătmarului (täpsemalt Rătești piirkonna) viinamarjakasvatuspiirkonnas pikka aega toodetud ning nimetuste „Dealurile Răteștilor“ või „Vinul de Halmeu“ all tuntud veinide kohta.

Reljeefi ja kliimaga seotud tegurid, nagu Satu Mare küngaste (nt Ardud, Beltiug, Hurez, Tășnad jt) kallaku mõju leevendavad järsemad terrassnõlvad, pleistotseeni ajastul kujunenud punasavimullad ja rohkem leetunud muldadega kaetud põhjapoolsed laugjamad nõlvad ning Vahemere mõju võimaldavad arendada ja toota veine, mille omadused on sarnased Dealurile Sătmarului geograafilise tähise piirkonnaga hõlmatud muudes omavalitsusüksustes toodetavate venide omadustega.

Viinamarjadel on lilleline või puuviljaline aroom (lisaks metsamarja nüanss sortides „Pinot noir“, „Merlot“, „Burgund mare“) ning ka meeldiv piprane või rohune põhinüanss (sordid „Fetească albă“, „Furmint“). Sordi iseloomulikud maitseomadused: ümar, täidlane, tanniinine, sametine, mõõdukalt kootav vein. Valgel veinil on iseloomulik värskus, mis tuleneb mulla happesusest.

Geograafilise tähise „Dealurile Sătmarului“ piiritletud ala muudetakse, et laiendada seda Satu Mare maakonna järgmistele omavalitsusüksustele:

— Beltiug (Beltiugi, Rătești ja Șandra küla),

— Ardud (Ardudi, Ardud Vii ja Gerăușa küla),

— Viile Satu Mare (Viile Satu Mare ja Tătărăști küla),

— Socond (Socondi ja Hodișa küla),

— Supur (Dobra, Hurezu Mare ja Racova küla),

— Acâș (Unimăti küla),

— Bogdand (Bogdandi, Babța, Seri ja Corundi küla),

— Hodod (Hododi, Nadișu Hododului, Lelei ja Giurtelecu Hododului küla).

— Carei linn, Carei piirkond,

— Pir (Piri küla),

— Săuca (Săuca küla),

— Cehal (Cehali, Cehăluț ja Orbău küla),

— Tășnadi linn koos Tășnadi omavalitsusüksusega,

— Sanislău (Sanislău küla)

2.2. Geograafilise piirkonna uuesti piiritlemine

Kaitstud geograafilise tähisega toote „Dealurile Sătmarului“ määratletud geograafilise piirkonna uuesti piiritlemisel lisatakse sellele Satu Mare maakonna territooriumil asuvad ja eespool loetletud omavalitsusüksused ning seega on kaitstud geograafilise tähisega viinamarjade kasvatus- ja tootmispiirkonnaga hõlmatud järgmised paikkonnad:

1. Satu Mare maakond, mis hõlmab järgmisi omavalitsusüksusi: — Halmeu (Halmeu ja Halmeu-Vii küla), — Orașu Nou (Orașu Nou-Vii, Remetea Oașului ja Orașu Nou küla), — Târna Mare (Târna Mare küla), — Bătarci (Tămășeni küla), — Turulung (Turulung-Vii küla), — Beltiug (Beltiugi, Rătești ja Șandra küla), — Ardud (Ardudi, Ardud Vii ja Gerăușa küla), — Viile Satu Mare (Viile Satu Mare ja Tătărăști küla), — Socond (Socondi ja Hodișa küla), — Supur (Dobra, Hurezu Mare ja Racova küla), — Acâș (Unimăti küla), — Bogdand (Bogdandi, Babța, Seri ja Corundi küla), — Hodod (Hododi, Nadișu Hododului, Lelei ja Giurtelecu Hododului küla). — Pir (Piri küla), — Săuca (Săuca küla), — Cehal (Cehali, Cehăluț ja Orbău küla), — Tășnadi linn koos Tășnadi omavalitsusüksusega, — Carei linn koos Carei omavalitsusüksusega, — Sanislău kommuun, Sanislău küla.

2. Maramureși maakond, mis hõlmab järgmisi omavalitsusüksusi: — Seini linn (Seini omavalitsusüksus, Săbișa ja Viile Apei küla), — Cicârlău (Cicârlău ja Ilba küla), — Tăuții-Măgheruș (Tăuții-Măgheruși omavalitsusüksus, Băița küla), — Baia Mare linn (Săsari küla), — Remetea Chioarului (Remetea Chioarului küla), — Bicaz (Bicazi, Corni ja Ciuta küla), — Băsești (Băsești ja Odești küla), — Oarța de Jos (Ortița ja Oarța de Susi küla), — Mânau, Arduzeli, Someșu Uileaci, Vilcea ja Tohati küla, — Asuaju de Sus (Asuaju de Susi küla), — Șomcuta Mare (Vălenii Șomcutei ja Finteușu Mare küla).

Kommunistliku režiimi ajal lähtuti Rumeenias omavalitsusüksuste moodustamisel viinamarjaistandustest ja viinamarjakasvatuskeskustest. Tuntud viinamarjakasvatuskeskus Valea lui Mihai jaotati Satu Mare ja Bihori maakonna vahel.

Satu Mare maakonnas asuv Valea lui Mihai, millele on osutatud kaitstud geograafilise tähise „Dealurile Crișanei“ tootespetsifikaadis (vt määruse (EÜ) nr 1234/2007 artikkel 118s), on välja jäetud, sest see on viinamarjakasvatuskeskuse nimi.

Piirkonna täpse ja õige piiritlemise seisukohast ei ole viinamarjakasvatuskeskused ja viinamarjaistandused enam olulised, sest piirkonna määratlemisel lähtutakse omavalitsusüksustest (linnad, väikelinnad, külad); Satu Mare maakonnas asuv Valea lui Mihai on kaitstud geograafilise tähise „Dealurile Crișanei“ tootespetsifikaadist välja jäetud, sest tegemist on viinamarjakasvatuskeskuse mitte omavalitsusüksusega.

KOONDDOKUMENT

1. Registreeritav(ad) nimetus(ed)

„Dealurile Sătmarului“

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

Analüütilised ja organoleptilised omadused – valged veinid

Muscat Ottonel: õlgkollane või intensiivne kollane, lillevarjundiga, iseloomulik muskaatveini aroom, õrn, hõrk, ümar, sametine.

Sauvignon: rohekaskollane, hõrk leedripuu aroom, puuviljaline.

Traminer roz: kollakasroheline värvus, roosi kroonlehtede aroom, harmooniline, pudelis laagerdumisest tulenevate omadustega.

Pinot gris: rohekasvalge, kollakas, meeldiv värskelt tükeldatud õuna aroom, rukkileiva kooriku ja akaatsiaõite lõhn.

Fetească regală: rohekaskollane või kuldne, hapukas suviõuna aroom, mis veidi laagerdudes omandab värskelt niidetud heina ja mee nüansi, täidlane, laagerdumisel omandab kerge eeterliku nüansi.

Fetească albă: rohekasvalge, meeldiv suviõuna aroom.

Rieslingi sordid (Riesling de Rhin, Riesling Italian): rohekasvalge, küps vein on mineraalne, puuviljaline, värske, meeldiva happesusega.

Chardonnay: kuldkollane, akaatsia aroom, pehme, õline, ümar, sametine.

Mustoasă de Măderat: rohekaskollane (küpsemata sidruni koor), pudelis laagerdumisel muutub helekollaseks, toore rohelise õuna värske lõhn, viinamarjaõite nüansiga, erk, kõrge happesusega, ei vaja tingimata laagerdamist.

Furmint: rohekasvalge, kahvatukollane, eksootiliste viljade meeldiv põhiaroom.

Iordană: rohekaskollane, toore rohelise õuna aroom, värske, ergas.

Viinamarjasorte võib veini valmistamisel kasutada nii põhisordina kui ka sortide segudena; põhisort peab moodustama vähemalt 50 % lõpptootest. Veinid on värsked, puuviljalise põhiaroomiga, lillelised.

Üldised analüütilised omadused Maksimaalne üldalkoholisisaldus (mahuprotsentides) 15,00 Minimaalne tegelik alkoholisisaldus (mahuprotsentides) 10,00 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 1,2 Maksimaalne vääveldioksiidi üldsisaldus (milligrammides liitri kohta) 300

Analüütilised ja organoleptilised omadused – punased veinid

Cabernet Sauvignon: rubiinpunane, taimede ja rohu eristatav lõhn, väga tanniinine, muutub laagerdamisel meeldivalt sametiseks, ümaraks ja pehmeks.

Merlot: rubiinpunane, kirgas, metsaviljade meeldiv lõhn, värske vaarika nüanss, kootavus on mõõdukam kui Cabernet Sauvignonil ja sordile iseloomulik sametine tekstuur.

Pinot noir: tume kirsipunane värvus, laagerdumisel muutub kirsiaroom küpse hapukirsi aroomiks, peen, sametine, õrn.

Fetească neagră: tugev granaatpunane värvus, mitmekesine aroom, ühtlane, meeldiv ja piisavalt täidlane, meeldiva maitsega.

Burgund mare: granaatpunane lillaka intensiivse varjundiga, küpsete metsaviljade aroom (punane sõstar, pohl, põldmurakas ja mustikas), tasakaalus, ühtlane ja kauapüsiv maitse.

Cadarcă: erkpunane, kirgas, selgelt eristatav värske puuvilja aroom, tihke, ühtlane, tummine, täidlane, sametine, mõnikord happeline.

Syrah: erepunane, lilleline bukett, väga intensiivse pipra aroomiga, tanniinine, täidlane.

Spetsifikaadis nimetatud punase veini viinamarjasortide segus peab põhisordi osakaal olema vähemalt 50 %. Vein on intensiivse värvusega, muutub laagerdumisel sametiseks, täidlane, metsamarjade aroomiga.

Üldised analüütilised omadused Maksimaalne üldalkoholisisaldus (mahuprotsentides) 15,00 Minimaalne tegelik alkoholisisaldus (mahuprotsentides) 10,00 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 1,2 Maksimaalne vääveldioksiidi üldsisaldus (milligrammides liitri kohta) 300

5. Veinivalmistustavad

a. Peamised veinivalmistustavad

Veinivalmistamise puhul kehtestatud piirangud

Kaitstud geograafilise tähisega veini „Dealurile Sătmarului“ tootmisel ei ole lubatud tootele sahharoosi lisada.

b. Maksimaalne saagikus

Viinamarjasortide „Fetească regală“, „Iordană“, „Mustoasă de Măderat“ toodang:

15 000 kilogrammi viinamarju hektari kohta

Viinamarjasortide „Fetească albă“, „Furmint“, „Riesling de Rhin“, „Riesling italian“ toodang:

12 500 kilogrammi viinamarju hektari kohta

Viinamarjasortide „Merlot“, „Fetească neagră“, „Cadarcă“ ja „Burgund mare“ toodang:

12 500 kilogrammi viinamarju hektari kohta

Viinamarjasortide „Muscat Ottonel“, „Pinot gris“, „Chardonnay“, „Sauvignon“ ja „Traminer roz“ toodang:

10 000 kilogrammi viinamarju hektari kohta

Viinamarjasortide „Cabernet Sauvignon“, „Pinot noir“ ja „Syrah“ toodang:

10 000 kilogrammi viinamarju hektari kohta

veinitoodang, valged veinid

95 hektoliitrit hektari kohta.

veinitoodang, punased ja roosad veinid

85 hektoliitrit hektari kohta.

6. Kindlaks määratud geograafiline piirkond

1. Satu Mare maakond, mis hõlmab järgmisi omavalitsusüksusi: — Halmeu (Halmeu ja Halmeu-Vii küla), — Orașu Nou (Orașu Nou-Vii, Remetea Oașului ja Orașu Nou küla), — Târna Mare (Târna Mare küla), — Bătarci (Tămășeni küla), — Turulung (Turulung-Vii küla), — Beltiug (Beltiugi, Rătești ja Șandra küla), — Ardud (Ardudi, Ardud Vii ja Gerăușa küla), — Viile Satu Mare (Viile Satu Mare ja Tătărăști küla), — Socond (Socondi ja Hodișa küla), — Supur (Dobra, Hurezu Mare ja Racova küla), — Acâș (Unimăti küla), — Bogdand (Bogdandi, Babța, Seri ja Corundi küla), — Hodod (Hododi, Nadișu Hododului, Lelei ja Giurtelecu Hododului küla). — Pir (Piri küla), — Săuca (Săuca küla), — Cehal (Cehali, Cehăluț ja Orbău küla), — Tășnadi linn koos Tășnadi omavalitsusüksusega, — Carei linn koos Carei omavalitsusüksusega, — Sanislău kommuun, Sanislău küla.

2. Maramureși maakond, mis hõlmab järgmisi omavalitsusüksusi: — Seini linn (Seini omavalitsusüksus, Săbișa ja Viile Apei küla), — Cicârlău (Cicârlău ja Ilba küla), — Tăuții-Măgheruș (Tăuții-Măgheruși omavalitsusüksus, Băița küla), — Baia Mare linn (Săsari küla), — Remetea Chioarului (Remetea Chioarului küla), — Bicaz (Bicazi, Corni ja Ciuta küla), — Băsești (Băsești ja Odești küla), — Oarța de Jos (Ortița ja Oarța de Susi küla), — Mânau, Arduzeli, Someșu Uileaci, Vilcea ja Tohati küla, — Asuaju de Sus (Asuaju de Susi küla), — Șomcuta Mare (Vălenii Șomcutei ja Finteușu Mare küla).

7. Peamised veiniviinamarjasordid

„Burgund Mare N“ – „Grosser burgunder“, „Grossburgunder“, „Blaufrankisch“, „Kekfrankos“, „Frankovka“, „Limberger“

„Cabernet Sauvignon N“ – „Petit Vidure“, „Bourdeos tinto“

„Cadarcă N“ – „Schwarzer Kadarka“, „Rubinroter Kadarka“, „Lugojană“, „Gâmză“, „Fekete budai“

„Merlot N“ – „Bigney rouge“

„Syrah N“ – „Shiraz“, „Petit Syrah“

„Pinot Noir N“ – „Blauer Spätburgunder“, „Burgund mic“, „Burgunder roter“, „Klävner Morillon Noir“

„Pinot noir N“ – „Spätburgunder“, „Pinot nero“

„Fetească neagră N“ – „Schwarze Mädchentraube“, „Poama fetei neagră“, „Păsărească neagră“, „Coada rândunicii“

„Muscat Ottonel B“ – „Muscat Ottonel blanc“

„Sauvignon B“ – „Sauvignon verde“

„Traminer Roz Rs“ – „Rosetraminer“, „Savagnin roz“, „Gewürztraminer“

„Pinot Gris G“ – „Affumé“, „Grau Burgunder“, „Grauburgunder“, „Grauer Mönch“, „Pinot cendré“, „Pinot Grigio“, „Ruländer“

„Fetească regală B“ – „Königliche Mädchentraube“, „Königsast“, „Kiralyleanka“, „Dănășană“, „Galbenă de Ardeal“

„Fetească albă B“ – „Păsărească albă“, „Poama fetei“, „Mädchentraube“, „Leanyka“, „Leanka“

„Riesling italian B“ – „Olasz Riesling“, „Olaszriesling“, „Welschriesling“

„Riesling de Rhin B“ – „Weisser Riesling“, „White Riesling“

„Chardonnay B“ – „Gentil blanc“, „Pinot blanc Chardonnay“

„Mustoasă de Măderat B“ – „Lampau“, „Lampor“, „Mustafer“, „Mustos Feher“, „Straftraube“

„Furmint B“ – „Furmin“, „Şom szalai“, „Szegszolo“

„Iordană B“ – „Iordovană“, „Iordan“

8. Seos(t)e kirjeldus

Seos geograafilise piirkonnaga – teave geograafilise piirkonna kohta

Looduslik eripära on seotud Maramureși piirkonna künkliku pinnamoega, mistõttu on seal temperatuur madalam ja sademete hulk suurem. Selle piirkonna talved on pehmed. Külmade tuulte eest kaitstud viinamarjakasvatuspiirkondades on piisaval hulgal päikesepaistet.

Päikeselistel nõlvadel on keskmine temperatuur on üle 10 °C (Răteștis võib see olla veelgi kõrgem) ja juulis kuni 20 °C. Soojus levib lähtuvalt nõlva orientatsioonist laiali ja seega on viinamarjaistandustes soojem.

Keskmine sademete hulk piirkonnas on 650–700 mm.

Viinamarjade küpsemist mõjutavad päikesepaisteliste päevade arv (päikest on 2 000 tundi aastas) ning piirkonnas puhuvad tuuled – kevadel peamiselt loodetuul ning sügisel ja talvel ida- ja kirdetuuled.

Määratletud piirkonna hüdrograafiline võrgustik tagab viinamarjaistanduste niisutuse Crasna, Someși, Turi ja Isteri vesikondade suurtest lisajõgedest, mis ääristavad nõlvu, kus kasvavad viinapuud.

Ardudi, Beltiugi ja Hurezi küngastike (Beltiugi, Rătești, Șandra, Ardudi, Ardud Vii ja Gherăușa, Hurezi küla) mullad koosnevad mudasetetest, rohkem erodeerunud piirkondades on pinnases ka kollaka või punakaspruuni värvusega kruusa ja liiva.

Seos geograafilise piirkonnaga – põhjuslik seos

Temperatuuritingimused tagavad viinamarjade suure suhkrusisalduse, vajaliku happesuse ja eripärase aroomi ning kindlustavad veini hea kvaliteedi pärast laagerdumist.

Kvaliteetveinidel on sordiomaselt lille- või puuviljaaroom (metsamarjad) ning meeldiv piprane või rohune põhinüanss, veinid on ümarad ja tasakaalustatud aroomiga. Seda mõjutab kasvuperiood, millele on iseloomulik, et keskmine päevane temperatuur on kõrgem kui 10 °C, ning päeva jooksul kerkib temperatuur piisavalt kõrgele, et viinamari küpseks.

Täidlane puuviljaaroom (metsamarjad, punane sõstar, põldmurakas, mustikas) on iseloomulik just punastele veinidele, eriti neile, mis on toodetud Hododi küngastel (Hododi, Nadișu Hododului jm külad), kus pinnas koosneb toitainerikkast mudasettest (enamasti karbonaatmuld), mille suur antotsüaanisisaldus tuleb veinile kasuks.

Happeline pinnas, lõunasse avanevad nõlvad (Răteștis) ja mahedad talved võimaldavad toota värskeid valgeid veine (pisut happelised veinid, millele on iseloomulik leedri-, rohelise õuna, mee- või akaatsiaaroom) ja tasakaalustatud punaseid veine (veinidel on vaadis laagerdamisel tekkiv iseloomulik puuviljaline aroom), mis sobivad pikemaks laagerdamiseks (pärast 12 kuulist laagerdamist tammevaadis tekib veinile õrn vanilliaroom ja vürtsine noot).

9. Olulised lisatingimused

Turustustingimused

Õigusraamistik:

riigisisesed õigusaktid.

Lisatingimuse liik:

märgistamisega seotud lisasätted.

Tingimuse kirjeldus:

Geograafilise tähisega „Dealurile Sătmarului“ vein peab olema pakendatud ja märgistatud. Lisamärgise kasutamine on vabatahtlik.

Link tootespetsifikaadile

http://onvpv.ro/sites/default/files/caiet_de_sarcini_ig_dealurile_satmarului_cf_notific_din_24.07.2018_no_track_changes.pdf